CELEX: E2018J0007
Language: fi
Date: 2019-08-01 00:00:00
Title: Tuomioistuimen tuomio, annettu 1 päivänä elokuuta 2019, asiassa E-7/18 Fosen-Linjen AS, jota tukee Næringslivets Hovedorganisasjon (Norjan elinkeinoelämän keskusliitto), vastaan AtB AS (Julkiset hankinnat – Direktiivi 89/665/ETY – Korvausvaatimus saamatta jääneestä voitosta – Rikkomisen vakavuus – Vastaavuuden ja tehokkuuden periaatteet)2019/C 378/07

7.11.2019   
            
            
               FI
            
            
               Euroopan unionin virallinen lehti
            
            
               C 378/8
            
         
      Tuomioistuimen tuomio,
      annettu 1 päivänä elokuuta 2019,
      asiassa E-7/18
      Fosen-Linjen AS, jota tukee Næringslivets Hovedorganisasjon (Norjan elinkeinoelämän keskusliitto),
      vastaan
      AtB AS
      
         (Julkiset hankinnat – Direktiivi 89/665/ETY – Korvausvaatimus saamatta jääneestä voitosta – Rikkomisen vakavuus – Vastaavuuden ja tehokkuuden periaatteet)
      
      (2019/C 378/07)
      Asiassa E-7/18, Fosen-Linjen AS, jota tukee Næringslivets Hovedorganisasjon (Norjan elinkeinoelämän keskusliitto), vastaan AtB AS, Norjan korkein oikeus (Norges Høyesterett) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21 päivänä joulukuuta 1989 annetun neuvoston direktiivin 89/665/ETY ja erityisesti sen 2 artiklan 1 kohdan c alakohdan tulkintaa. EFTAn tuomioistuin, toimien kokoonpanossa Páll Hreinsson, presidentti ja esittelevä tuomari, sekä tuomarit Bernd Hammermann ja Ola Mestad (ad hoc -tuomari), on antanut 1 päivänä elokuuta 2019 tuomion, jonka tuomiolauselma on seuraava:
      Julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21 päivänä joulukuuta 1989 annetun neuvoston direktiivin 89/665/ETY 2 artiklan 1 kohdan c alakohdassa ei edellytetä, että mikä tahansa julkisia hankintoja koskevien sääntöjen rikkominen on sellaisenaan riittävä peruste myöntää vahingonkorvausta saamatta jääneestä voitosta henkilöille, jotka ovat kärsineet vahinkoa rikkomisen vuoksi.